《清凉寺避暑次吴宁庵韵》
明代·周伦

殿阁清凉接太空，薜萝深处隐花宫。登临此日琴樽在，指点前朝感慨中。

紫雾昼腾钟阜气，沧江时引建康风。絺衣羽箑堪乘兴，未必东山羡谢公。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。